wickkiey/tamil-wikipedia-chunked huggingface dataset:
# சூரத் தேங்காய் உடைத்தல்

**சூரத் தேங்காய் உடைத்தல்** என்பது இந்து சமயத்தில் மேற்கொள்ளப்படுகின்ற ஒரு நேர்த்திக்கடனாகும். பொதுவாக விநாயகருக்கு சூரைத் தேங்காய் உடைக்கும் வழக்கம் உள்ளது. நேர்த்திக் கடனுக்காக நல்ல, பெரிதான தேங்காயை தேர்ந்தெடுக்கின்றனர். பின்பு விநாயகர் சந்நிதி முன்பு அதற்காக வைக்கப்பட்டுள் கல்லில் அடித்து உடைக்கின்றனர். இவ்வாறு உடைக்கப்படும் தேங்காய் சிதரல்களை உடைக்கும் பக்தர்கள் எடுத்து செல்வதில்லை. மற்ற பக்தர்களும், கோவிலுக்கு அருகில் வசிப்பவர்களும் பிரசாதமாக எடுத்துக் கொள்கின்றனர். இந்த சடங்கினை சிதறு காய் உடைத்தல் என்றும் அழைக்கின்றனர்.  
இந்த நேர்த்திக் கடனை செலுத்துவதற்கு கோவிலில் அனுமதி பெறுதல் போன்றவை இல்லை. இந்த சடங்கினை ஐயர் மற்றும் பூசாரிகள் செய்வதில்லை. சூரத்தேங்காய் உடைப்பதாக வேண்டும் பக்தர்களே இதனைச் செய்கின்றார்கள்.  
தேங்காய் மீது சூடம் ஏற்றி தொழிற்கூடங்கள், கடைகள் போன்றவற்றை துவங்கும் போதும், அம்மாவாசை போன்ற தினங்களிலும் இந்த சூரத் தேங்காய் வணிக நிறுவனங்கள் முன்பு உடைக்கப்படுகிறது. அத்துடன் புதுமனை புகுதல், பணி ஓய்வு பெற்று வீடு திரும்புதல் போன்ற சுபநிகழ்வுகளின் தொடக்கத்திலும் இந்த சூரத் தேங்காய் உடைக்கப்படுகிறது. இவ்வாறு செய்தால் திருஷ்டி கழியும் என்பது இந்துக்களின் நம்பிக்கையாகும்.  
திருநள்ளாறு போன்ற கோயில்களில் பிரதான தெய்வங்களை தரிக்கும் முன்பு விநாயகருக்கு சூரைத் தேங்காய் உடைப்பதால், கோரிக்கை நிறைவேறும் என்ற நம்பிக்கை பக்தர்கள் மத்தியில் உள்ளது.
# நேர்ந்து விடுதல்

**நேர்ந்து விடுதல்** என்பது இந்து சமயத்தின் நேர்த்திக் கடன்களில் ஒன்றாகும். இந்த நேர்த்திக் கடன் சிறு தெய்வ, பெரு தெய்வ வழிபாடுகளில் வேறுபடுகின்றது. சிறு தெய்வ வழிபாடுகளில் ஆடு, கோழி போன்ற கால்நடைகளை இறைவனுக்கு என்று கூறி வீட்டிலேயே வளர்க்கின்றனர். பின்பு அந்த இறைவனின் திருவிழாவில் அதனை வெட்டி, உண்கின்றனர். பெரு தெய்வ வழிபாடுகளில் கால்நடைகளை கோவில்களில் ஒப்படைத்துவிடுகிறார்கள். அதனை திரும்ப பெருவதோ, வெட்டுவதோ இல்லை. இதே போல சிறு குழந்தைகளைகளையும், மனிதர்களையும் இறைவனுக்காக நேர்ந்து விடும் வழக்கம் முற்காலத்தில் இருந்துவந்துள்ளது.
# நேர்ந்து விடுதல்

## சிறுதெய்வ வழிபாட்டில் நேர்ந்து விடுதல்

தாங்கள் வளர்க்கும் கால்நடைகளுக்கு துன்பம் நேரும் போதும், குடும்ப பிரட்சனைகள் தீரவும் இவ்வாறு கால்நடைகளை நேர்ந்து விடுகின்றனர். இந்து சமயத்தின் சிறு தெய்வ வழிபாட்டில் இந்த நேர்ந்து விடுதல் முக்கியத்துவம் பெறுகிறது. முனியப்பன், கருப்புசாமி போன்றவற்றிற்காக நேர்ந்துவிடப்பட்டவை அந்தக் கடவுளின் பெயர்களிலேயே அழைக்கப்படுகின்றன. இந்த ஆடுகள் நேர்ந்து விட்ட ஆடு என்று அழைக்கப்படுகிறது. இந்த ஆடுகளையோ, கோழிகளையோ திருடிக் கொண்டு சமைத்து உண்பது தெய்வக் குத்தமாக கருதப்படுகிறது.  
இறைவனுக்காக வளர்க்கப்படுவதால், மிகுந்த கவனம் கொண்டு வளர்க்கிறார்கள். அக்கால்நடைகளுக்கு நோய் தாக்காமல், வேறு விலங்குகளால் துன்பம் நேராமல் பார்த்துக் கொள்கிறார்கள். கொடை விழா அல்லது ஊர்த் திருவிழா கெடா வெட்டின் போது இறைவனுக்கு இந்தக் கால்நடைகளைப் பலியிடுகின்றனர். கொடை விழா அல்லது ஊர்த் திருவிழா ஏதேனும் காரணங்களால் தடைபட நேர்ந்தால், இந்தக் கால்நடைகள் தொடர்ந்து வளர்க்கப்படுகின்றன. பின் எப்போது திருவிழா நடக்கிறதோ அப்போது வெட்டுகிறார்கள்.
# நேர்ந்து விடுதல்

## பெருதெய்வ வழிபாட்டில் நேர்ந்து விடுதல்

பெருதெய்வ வழிபாட்டில் தாங்கள் வேண்டிக் கொண்டதற்கிணங்க நற்செயல்கள் நிகழ்ந்தால், ஆடு மாடு கோழி போன்ற கால்நடைகளை கோவில்களில் சேர்ப்பிக்கின்றார்கள். இதனை கால்நடை அளித்தல் என்கிறார்கள்.  
பண்டையக் காலத்தில் மனிதர்களை இறைவனுக்கு நேர்ந்து விடும் பழக்கமும் இருந்துள்ளது. இறைவனுக்கு நேர்ந்து விடும் பெண்களை தேவரடியாள் என்று வழங்கினர்.  
ஒடிசாவில் உள்ள பூரி ஜெகந்நாதர் கோவிலில் ஜெகந்நாதரை திருமணம் செய்து கொள்ளும் முறை இருந்துள்ளது. இதற்காக குழந்தை பருவத்திலேயே பெண்களை ஜெகந்நாதருக்கு நேர்ந்து விடுவார்கள். தீர்க்க சுமங்கலிகளாக கருதப்படும் அவர்களே 36 வகை பூசைகளிலும் பங்கேற்கின்றனர். இந்த வழக்கம் 11-ஆம் நூற்றாண்டில் தொடங்கப்பட்டதாகும்.
# நேர்ந்து விடுதல்

## இவற்றையும் காண்க

- தேவதாசி முறை
# கால்நடை அளித்தல்

**கால்நடை அளித்தல்** என்பது இந்து சமயக் கோவில்களில் பக்தர்கள் செலுத்தும் நேர்த்திக்கடனாகும். இதற்கு பக்தர்கள் இறைவனிடம் தாங்கள் எண்ணும் காரியம் நிறைவடைந்தால் கோழி, ஆடு, மாடு போன்றவற்றை அளிப்பதாக வேண்டிக் கொள்கின்றனர். அவ்வாறு நிறைவேறியதும் கால்நடையை வாங்கி கோவில் நிர்வாகத்திடம் ஒப்படைக்கின்றனர். மிக அரிதாக மயில், குதிரை போன்றவைகளையும் நேர்த்திக் கடனாக கொடுக்கப்படுகின்றன.  
இவ்வாறு பக்தர்கள் தருகின்ற கால்நடைகளைப் பராமரிக்க தொழுவங்கள் கோவில்களில் உள்ளன. தொழுவங்கள் வைத்து பராமரிக்க முடியாத கோவில்களில் கால்நடைகள் ஏலம் விடும் நடைமுறை இருந்தது. பல கோயில்களில் இறைச்சிக்காக இந்த மாடுகள் விற்கப்படுவதை அறிந்து இந்து சமய அறநிலையத் துறை 12.3.2001ல் கோயில் மாடுகளை கோசாலைகளுக்கு கொடுத்துவிட வேண்டுமென ஆணை பிறப்பித்துள்ளது.
# கால்நடை அளித்தல்

## கோயில் மாடுகள்

நேர்ந்துவிட்ட மாடுகளை கோவில் மாடுகள் என்று அழைக்கின்றனர். இந்த மாடுகளை சில கோயில் நிர்வாகம் கயிறுகளைக் கொண்டு கட்டாமல், சுதந்திரமாக விடுகின்றன. கோயில் மாடுகளுக்கு உணவளித்தால் நன்மை நிகழும் என்று சில வீடுகளிலும், கடைகளிலும் தொடர்ந்து உணவுகள் வைக்கப்படுகின்றன. இந்தக் கோயில்மாடுகள் அவற்றை உண்டு வாழ்கின்றன. கோவிலுக்கு வருகின்ற பக்தர்களும் தொழுவங்களில் உள்ள மாடுகளுக்கு புற்கள் மற்றும் அகத்திக்கீரையை உண்ணத் தருகின்றனர்.  
சல்லிக்கட்டிற்கு கோவில் மாடுகளை விடும் வழக்கமும், அம்மாடுகள் மரணமடைந்தால் உடலடக்கம் செய்யும் வழக்கமும் உள்ளது.
# கால்நடை அளித்தல்

## இவற்றையும் காண்க

- கோயில் மாடு ஓட்டம்
- ஏறுதழுவல்
# அலவி மௌலானா

**செய்யது அகமது செய்யது அலவி மௌலானா** (*Seyed Ahmed Seyed Alavi Moulana*, 1 சனவரி 1932 - 15 சூன் 2016) என்பவர் இலங்கை முசுலிம் அரசியல்வாதியும், தொழிற்சங்கத் தலைவரும் ஆவார். இலங்கை சுதந்திரக் கட்சியின் மூத்த உறுப்பினராக இருந்த இவர் மேல் மாகாண ஆளுநராகவும், இலங்கை அமைச்சரவையில் தொழில் அமைச்சராகவும் பணியாற்றியவர்.
# அலவி மௌலானா

## அரசியல் வாழ்க்கை

அலவி மௌலானா 1948 ஆம் ஆண்டில் தொழிற்சங்கவாதியாக அரசியலில் நுழைந்தார். 1956 இல் இலங்கை சுதந்திரக் கட்சியில் சேர்ந்தார். 1960 இல் கட்சியின் தொழிற்சங்க இயக்கத்தின் தலைவராக நியமிக்கப்பட்டார். 10 ஆண்டுகளாக கொழும்பு மாநகரசபை உறுப்பினராகப் பதவியில் இருந்தார். 1994 இல் ஊடகத்துறைத் துணை அமைச்சராக நாடாளுமன்றம் சென்ற அலவி மௌலானா பின்னர் மாகாண சபை மற்றும் உள்ளாட்சி சபைகளுக்கான அமைச்சராகவும், பின்னர் 2001 ஆம் ஆண்டில் தொழில் அமைச்சராகவும் நியமிக்கப்பட்டார். 2002 முதல் 2015 வரை மேல் மாகாண ஆளுனராகப் பதவியில் இருந்தார். இலங்கை முசுலிம் கூட்டமைப்பின் தலைவராகவும் இருந்துள்ளார். மௌலானா முன்னாள் அரசுத்தலைவர் சந்திரிக்கா குமாரதுங்கவின் முசுலிம் விவகாரங்களுக்கான ஆலோசகராகவும் பணியாற்றினார்.
# ஏ. சி. திருலோகச்சந்தர்

**ஆற்காடு செங்கல்வராய முதலியார் திருலோகச்சந்தர்** (பரவலாக ஆ. செ. திருலோகச்சந்தர் (*A. C. Tirulokachandar*, 11 சூன் 1930 – 15 சூன் 2016) தமிழகத் திரைப்பட இயக்குநர் ஆவார். இவர் புகழ்பெற்ற பல தமிழ்த் திரைப்படங்களையும், சில இந்தி, தெலுங்குப் படங்களையும் இயக்கியுள்ளார். மேலும் இவர் 1966 இல் இயக்கிய ஏவிஎம்மின் முதல் வண்ண திரைப்படமான அன்பே வா திரைப்படத்தில் தமிழ் திரையுலகின் அன்றைய முன்னணி நடிகரான மக்கள் திலகம் எம்ஜிஆர் அவர்கள் நடிப்பை புதிய பறிமாற்றத்தில் முழுநீள காதல் திரைப்படமாக இயக்கி புகழ் பெற்றார். அதே போல் 1969 இல் இவர் நடிகர் திலகம் சிவாஜி கணேசனை வைத்து மூன்று மாறுபட்ட கதாபாத்திரங்களில் இயக்கிய *தெய்வமகன்* திரைப்படம் ஆசுக்கார் விருதுக்குப் பரிந்துரைக்கப்பட்ட முதலாவது தென்னிந்திய தமிழ் திரைப்படமாகும்.
# ஏ. சி. திருலோகச்சந்தர்

## வாழ்க்கை குறிப்பு

ஏ. சி. திருலோகச்சந்தர் அன்றைய வேலூர் மாவட்டம் ஆற்காட்டில் செங்கல்வரயான் முதலியார்–நாகபூஷ்ணம் அம்மாள் இணையருக்கு மகனாகப் பிறந்தார். முதுகலை வரை பட்டப்படிப்பை முடித்தவர்.
# ஏ. சி. திருலோகச்சந்தர்

## திரையுலகில்

திரையுலகில் அவரது நண்பர் ராஜகோபாலின் தந்தை ஆர். பத்மநாபன் இயக்கிய குமாரி திரைப்படத்தின் மூலம் கதை வசனம் திருத்தம் செய்யும் வேலையுடன் அப்படத்தின் கதாநாயகன் எம். ஜி. ஆர் உடன் பழகும் வாய்ப்பும் அவருக்கு கிடைத்தது. அதன் பிறகு வீணை எஸ். பாலசந்தர் உடன் உதவி இயக்குநராகப் பணிபுரியும் வாய்ப்பு இவருக்கு கிடைத்தது. சி. எல். ஆனந்தன் கதாநாயகனாக நடித்த விஜயபுரி வீரன் திரைப்படத்தில் உதவி இயக்குநராகவும், கதாசிரியராகவும் பணியாற்றிய பிறகு அப்படத்தின் வெற்றியைத் தொடர்ந்து ஏ. வி. மெய்யப்பச் செட்டியார் ஆனந்தனைக் கதாநாயகனாக வைத்து ஏ. சி. திருலோகச்சந்தரை முதல் முறையாக இயக்குநராக மாற்றி தனது ஏவிஎம் நிறுவனம் வாயிலாக வீரத்திருமகன் திரைப்படத்தை வெளியிட்டார்.  
அதன் பிறகான காலகட்டத்தில் ஏவிஎம் நிறுவனத்தில் திருலோகச்சந்தர் தமிழ், தெலுங்கு, கன்னடம், இந்தி மொழித் திரைப்படங்களை அந்நிறுவனத்தின் சார்பில் இயக்கி வெளியிட்டார். அதன் பின்னர் ஏவிஎம் மூலம் ஏ. பீம்சிங் இயக்கத்தில் உருவான பார்த்தால் பசி தீரும் திரைப்படத்தில் கதை வசனகர்த்தாவாக பணியாற்றினாலும் வீரத்திருமகன், நானும் ஒரு பெண், காக்கும் கரங்கள், ராமு, அன்பே வா, அதே கண்கள், எங்க மாமா (தயாரிப்பு), பாபு (தயாரிப்பு) போன்ற திரைப்படங்களை இயக்கியுள்ளார். சிவகுமாரை தனது காக்கும் கரங்கள் திரைப்படம் மூலம் அறிமுகப்படுத்தினார்.  
1966 இல் *அன்பே வா* திரைப்படத்தை காஷ்மீர் சிம்லா, ஊட்டி போன்ற சுற்றுலாத் தலங்களுக்கு சென்று எம்ஜிஆரின் நடிப்பில் ஏவிஎம்-மின் முதல் வண்ண திரைப்படமாக வெளியிட்டார். அதன் பிறகு திருலோகச்சந்தர் தனது நண்பர் கே. பாலாஜியின் சொந்த படத்தயாரிப்பு நிறுவனமான 'சுஜாதா பிக்சர்ஸ்' சார்பில் தங்கை திரைப்படத்தின் மூலம் முதல் முறையாக சிவாஜி கணேசனை வைத்து இயக்கும் வாய்ப்பினை பெற்றார். தங்கையின் வெற்றிக்கு பிறகு கே. பாலாஜி தயாரித்த என் தம்பி, திருடன், எங்கிருந்தோ வந்தாள் போன்ற திரைப்படங்களை இயக்கி சாதனை படைத்தார். சிவாஜி கணேசனின் சொந்த படத்தயாரிப்பு நிறுவனங்களான "கமலா மூவிஸ்", "சாந்தி பிலிம்ஸ்" சார்பில் அன்பளிப்பு, தெய்வமகன், தர்மம் எங்கே போன்ற திரைப்படங்களை இயக்கினார்.
# ஏ. சி. திருலோகச்சந்தர்

## இயக்கி தயாரித்த தமிழ் திரைப்படங்கள்

| வ:எண் | ஆண்டு | திரைப்படம் | மொழி | குறிப்புகள் |
| --- | --- | --- | --- | --- |
| 1 | 1987 | குடும்பம் ஒரு கோயில் | தமிழ் |  |
| 2 | 1987 | அன்புள்ள அப்பா | தமிழ் |  |
| 3 | 1982 | வசந்தத்தில் ஓர் நாள் | தமிழ் | மௌசா ம் திரைப்படத்தின் மீள்தயாரிப்பு |
| 4 | 1981 | லாரி டிரைவர் ராஜாகண்ணு | தமிழ் |  |
| 5 | 1980 | விஸ்வரூபம் | தமிழ் |  |
| 6 | 1978 | பைலட் பிரேம்நாத் | தமிழ் |  |
| 7 | 1978 | வணக்கத்திற்குரிய காதலியே | தமிழ் |  |
| 8 | 1977 | பெண் ஜென்மம் | தமிழ் |  |
| 9 | 1976 | நீ இன்றி நானில்லை | தமிழ் |  |
| 10 | 1976 | பத்ரகாளி | தமிழ் |  |
| 11 | 1975 | டாக்டர் சிவா | தமிழ் |  |
| 12 | 1975 | அன்பே ஆருயிரே | தமிழ் |  |
| 13 | 1975 | அவன்தான் மனிதன் | தமிழ் | கஸ்தூரி நிவேசாவின் மீள்தயாரிப்பு |
| 14 | 1974 | தீர்க்கசுமங்கலி | தமிழ் |  |
| 15 | 1973 | ராதா | தமிழ் |  |
| 16 | 1973 | சொந்தம் | தமிழ் |  |
| 17 | 1973 | பாரத விலாஸ் | தமிழ் |  |
| 18 | 1972 | இதோ எந்தன் தெய்வம் | தமிழ் |  |
| 19 | 1972 | அவள் | தமிழ் |  |
| 20 | 1972 | தர்மம் எங்கே | தமிழ் |  |
| 21 | 1971 | பாபு | தமிழ் | ஒடியல் நின்னுவின் மீள் தயாரிப்பு |
| 22 | 1970 | எங்கிருந்தோ வந்தாள் | தமிழ் | பிரம்மச்சாரி இந்தித் திரைப்படத்தின் மீள்தயாரிப்பு |
| 23 | 1970 | எங்க மாமா | தமிழ் | கிலோனா திரைப்படத்தின் மீள் தயாரிப்பு |
| 24 | 1969 | திருடன் | தமிழ் |  |
| 25 | 1969 | தெய்வமகன் | தமிழ் |  |
| 26 | 1969 | அன்பளிப்பு | தமிழ் |  |
| 27 | 1968 | என் தம்பி | தமிழ் |  |
| 28 | 1967 | இரு மலர்கள் | தமிழ் |  |
| 29 | 1967 | அதே கண்கள் | தமிழ் |  |
| 30 | 1967 | தங்கை | தமிழ் |  |
| 31 | 1966 | அன்பே வா | தமிழ் |  |
| 32 | 1966 | ராமு | தமிழ் |  |
| 33 | 1965 | காக்கும் கரங்கள் | தமிழ் |  |
| 34 | 1963 | நானும் ஒரு பெண் | தமிழ் |  |
| 35 | 1962 | வீரத்திருமகன் | தமிழ் |  |  
**கதை & வசனம் மற்றும் உதவி இயக்கம்**
| 1 | 1962 | பார்த்தால் பசி தீரும் | தமிழ் | கதை & வசனம் |
| --- | --- | --- | --- | --- |
| 2 | 1960 | விஜயபுரி வீரன் | தமிழ் | கதை & வசனம் |
| 3 | 1952 | குமாரி | தமிழ் | உதவி இயக்கம் |
# ஏ. சி. திருலோகச்சந்தர்

## மறைவு

திருலோகச்சந்தர் 2016 சூன் 15 அன்று தனது 86-ஆவது அகவையில் சென்னையில் காலமானார். இவருக்கு மல்லி சீனிவாசன் என்ற மகளும், ராஜ்சந்தர் என்ற மகனும் உள்ளனர். இவரது இறப்பிற்கு சில நாட்களுக்கு முன்னர் இவரது இன்னொரு மகன் பிரேம் திரிலோக் அமெரிக்காவில் காலமானார்.
# சோமவன்ச அமரசிங்க

**சோமவன்ச அமரசிங்க** (*Somawansha Amarasinghe*, 1943 - 15 சூன் 2016) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் மக்கள் விடுதலை முன்னணியின் தலைவராக 1990 முதல் 2014 வரை பணியாற்றினார்.  
2015 இல் இவர் மக்கள் விடுதலை முன்னணியில் இருந்து விலகிய பின்னர் மக்களின் பணியாட்கள் கட்சி என்ற பெயரில் புதிய கட்சியை சூன் 2015 இல் தொடங்கினார்.
# சோமவன்ச அமரசிங்க

## ஆரம்ப வாழ்க்கை

சோமவன்ச 1943 ஆம் ஆண்டில் களுத்துறை பயகலை என்னும் இடத்தில் ஜோன் அமரசிங்க என்பவருக்குக் கடைசி மகவாகப் பிறந்தார். களுத்துறை வித்தியாலயத்தில் கல்வி பயின்றார். நீர்ப்பாசனத் திணைக்களத்தில் பணியாற்றியவர்.
# சோமவன்ச அமரசிங்க

## அரசியல் வாழ்க்கை

1969 ஆம் ஆண்டில் மக்கள் விடுதலை முன்னணி (ஜேவிபி) என்ற இடதுசாரி இயக்கத்தில் தன்னை இணைத்துக் கொண்டார். இவர் இவரது இயக்கத் தோழர்களால் "சிறி ஐயா", *ரெஜி அங்கிள்*, *ரெஜினால்ட் பாட்றிக்* எனப் பல பெயர்களில் அழைக்கப்பட்டார். ஆங்கிலத்தில் சரளமாகப் பேசக்கூடிய இவர் பல பொது ஆர்ப்பாட்டப் பேரணிகளில் கலந்து கொண்டார். மனித உரிமை, மற்றும் ஊடக வட்டாரங்களுடன் நெருங்கிய தொடர்பைப் பேணினார். சிறிமாவோ பண்டாரநாயக்கா அரசுக்கு எதிரான 1971 ஜேவிபி கிளர்ச்சியின் போது ஆயுதங்கள் வைத்திருந்ததாகக் குற்றம் சாட்டப்பட்டு கைது செய்யப்பட்டார். சிறைச்சாலையிலேயே ஜேவிபி தலைவர் ரோகண விஜயவீரவை முதன் முதலில் சந்தித்தார். விஜேவீரவின் இறுதிக் காலங்களில் அவருக்கு மிக நெருங்கிய நண்பராக சோமவன்ச விளங்கினார்.  
சோமவன்ச 1981 இல் களுத்துறை மாவட்ட அபிவிருத்தி சபைத் தேர்தலில் போட்டியிட்டு வெற்றி பெற்றார். 2014 பெப்ரவரியில் கட்சியின் தலைமைப் பொறுப்பை அனுர குமார திசாநாயக்கவிடம் ஒப்படைத்தார். 2015 ஏப்ரல் 15 இல் கட்சி மார்க்சியக் கொள்கைகளில் இருந்து தவறி விட்டதாகக் குற்றம் சுமத்தி கட்சியை விட்டு விலகினார்.
# சோமவன்ச அமரசிங்க

## மறைவு

அமரசிங்க தனது 73வது அகவையில் ராஜகிரியவில் உள்ள அவரது உறவினரின் இல்லத்தில் காலமானார். இறப்பிற்கான காரணம் இதுவரை அறியப்படவில்லை.
# ஜம்மு தாவி - கான்பூர் விரைவுவண்டி

14155/14156 எண் கொண்ட ஜம்மு தாவி - கான்பூர் விரைவுவண்டியை இந்திய இரயில்வே அறிமுகப்படுத்தியுள்ளது. இந்த வண்டி ஜம்மு தாவிக்கும், கான்பூருக்கும் இடையே வாரம் இருமுறை இயக்கப்படும்.
# ஜம்மு தாவி - கான்பூர் விரைவுவண்டி

## புறப்பாட்டு நேரமும் வந்தடையும் நேரமும்

14155 எண் கொண்ட கான்பூர் - ஜம்மு தாவி வண்டி, ஒவ்வொரு வாரமும் செவ்வாய் அன்றும், சனிக்கிழமையிலும் கான்பூரில் இருந்து மாலை 05:15 மணிக்கு புறப்படும். அடுத்த நாள் பிற்பகல் 12:10 மணிக்கு ஜம்மு தாவியை வந்தடையும்.  
14156 எண் கொண்ட ஜம்மு தாவி - கான்பூர் வண்டி, ஒவ்வொரு புதன் மற்றும் ஞாயிறுகளில் ஜம்மு தாவியில் இருந்து மாலை 5:30 மணிக்கு புறப்பட்டு, அடுத்த நாள் பிற்பகல் 1:55 மணிக்கு கான்பூரை வந்தடையும்.
# ஜம்மு தாவி - கான்பூர் விரைவுவண்டி

## நிறுத்தங்கள்

- எட்டாவா
- டுண்டுலா
- அலிகர்
- குர்ஜா
- புலந்தசகர்
- ஹாப்பூர்
- மீரட் நகரம்
- முசாபர்நகர்
- சகாரன்பூர்
- அம்பாலா கண்டோன்மெண்ட்
- லுதியாணா
- ஜலந்தர் கண்டோன்மெண்ட்
- பட்டான்கோட் கண்டோன்மெண்ட்
# 1571

ஆண்டு **1571** (**MDLXXI**) பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும்.
# 1571

## நிகழ்வுகள்

- சனவரி 11 &ndash; ஆத்திரியாவின் உயர்குடிகளுக்கு சமயச் சுதந்திரம் வழங்கப்பட்டது.
- மார்ச் 18 &ndash; மால்ட்டாவின் தலைநகர் பிர்குவில் இருந்து வல்லெட்டாவுக்கு மாற்றப்பட்டது.
- மே 24 &ndash; மாஸ்கோ நகரம் கிரிமிய இராணுவத்தால் எரியூட்டப்பட்டது.
- சூன் 3 &ndash; எசுப்பானியத் தேடல் வெற்றி வீரர் மிகுவெல் உலோபசு டி லெகாசுபி மணிலா நகரை உருவாக்கி அதனை பிலிப்பீன்சின் தலைநகராக்கினார்.
- ஆகத்து 1 &ndash; உதுமானியர் சைப்பிரசைக் கைப்பற்றினர். தீவில் முதலாவது துருக்கியரின் குடியேற்றம் ஆரம்பமானது.
# 1571

## பிறப்புகள்

- செப்டம்பர் 29 &ndash; கரவாஜியோ, வெனிசு ஓவியர் (இ. 1610)
- டிசம்பர் 27 &ndash; யோகான்னசு கெப்லர், செருமானிய வானியலாளர் (இ. 1630)
# 1572

ஆண்டு **1572** (MDLXXII) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு நெட்டாண்டு ஆகும்.
# 1572

## நிகழ்வுகள்

- சனவரி 16 &ndash; இங்கிலாந்தில் கத்தோலிக்கத்தை மீண்டும் கொண்டுவர சதி செய்ததாக நோர்போக் இளவரசர் தோமசு ஹவார்டு மீது வழக்குத் தொடரப்பட்டது. சூன் 2 இல் இவர் தூக்கிலிடப்பட்டார்.
- மே 13 &ndash; 13-ஆம் கிரெகோரி 226வது திருத்தந்தையாக நியமிக்கப்பட்டார்.
- சூலை 19 &ndash; வான்லி தனது 9வது அகவையில் சீனாவின் பேரரசனாக முடி சூடினார். இவர் 45 ஆண்டுகள் சீனாவல் ஆட்சி செய்தார்.
- ஆகத்து 24 &ndash; பாரிசு நகரக் கத்தோலிக்கர்கள் ஒன்பதாம் சார்ல்சு மன்னரின் ஆணைக்கிழங்க ஆயிரக்கணக்கான புரட்டத்தாந்தினரைப் படுகொலை செய்தனர். நான்காம் சமயப் போர் பிரான்சில் ஆரம்பமானது.
- நவம்பர் 9 &ndash; மீயொளிர் விண்மீன் வெடிப்பு (சுப்பர்நோவா) முதற்தடவையாக கசியோப்பியா என்ற விண்மீன் குழாமில் கோர்னேலியசு ஜெம்மா என்பவரால் அவதானிக்கப்பட்டது. இது 1574 வரை அவதானிக்கப்பட்டது.
- இன்கா பேரரசின் கடைசி நாடு வில்கபம்பா எசுப்பானியாவால் கைப்பற்றப்பட்டது.
- கற்பனை எண்கள் ரஃபாயெல் பொம்பெலி என்பவரால் வரையறுக்கப்பட்டது.
# 1572

## பிறப்புகள்

- ஜோஹன் பாயர், செருமானிய வானியலாளர் (இ. 1625)
# 1572

## இறப்புகள்

- மே 1 &ndash; ஐந்தாம் பயஸ் (திருத்தந்தை) (பி. 1504)
- ஆகத்து 20 &ndash; மிகுவெல் உலோபசு டி லெகாசுபி, எசுப்பானியத் தேடல் வெற்றி வீரர் (பி. 1510)
- செப்டம்பர் 24 &ndash; டூப்பாக் அமாரு, இன்காக்களின் கடைசி மன்னர்
- இரண்டாம் திம்மராச உடையார், மைசூர் மன்னர்
# ஆக்ரா பாளையத் தொடருந்து நிலையம்

**ஆக்ரா பாளையத் தொடருந்து நிலையம்**, இந்திய மாநிலமான உத்தரப் பிரதேசத்தின் ஆக்ரா நகரத்தில் அமைந்துள்ளது. இந்த நிலையம் சதர் பசாருக்கு அருகில் அமைந்துள்ளது.
# ஆக்ரா பாளையத் தொடருந்து நிலையம்

## பயணிகள்

இந்திய அளவில் முதன்மையான 100 தொடருந்து நிலையங்களில் இதுவும் ஒன்று.
# ஆக்ரா பாளையத் தொடருந்து நிலையம்

## வசதிகள்

இங்கு பயணிகள் தங்கும் விடுதி, ஓய்வறை, சைவ உணவகம், புத்தகக் கடை ஆகியன உள்ளன.  
இங்கிருந்து நகரின் பிற பகுதிகளுக்கு ஆட்டோ, பேருந்து, தனியார் கார் ஆகிய வாகனங்களில் செல்லலாம். அருகிலேயே இத்கா பேருந்து நிலையம் அமைந்துள்ளது. இங்கிருந்து தாஜ் மகால் 5.7 கி.மீ தொலைவிலும், ஆக்ரா கோட்டை 5.2&nbsp;கி.மீ தொலைவிலும், பத்தேப்பூர் சிக்ரி 38 கி.மீ தொலைவிலும், ஆக்ரா விமான நிலையம் 3.6 கி.மீ தொலைவிலும் அமைந்துள்ளன.
# அஜ்மேர் சந்திப்பு தொடருந்து நிலையம்

**அஜ்மேர் சந்திப்பு** ("Ajmer Junction") இந்திய மாநிலமான ராஜஸ்தானில் உள்ள அஜ்மேர் நகரத்தில் அமைந்துள்ள தொடருந்து சந்திப்பு நிலையம் ஆடும்.
# அஜ்மேர் சந்திப்பு தொடருந்து நிலையம்

## தொடர்வண்டிகள்

இந்த நிலையத்தில் கீழ்க்காணும் தொடர்வண்டிகள் நிற்கின்றன.
1. அஜ்மேர் சண்டிகர் கரீப் ரத் விரைவுவண்டி
1. புது தில்லி அஜ்மேர் சதாப்தி விரைவுவண்டி
1. அஜ்மேர் ஹசரத் நிசாமுதீன் ஜன சதாப்தி விரைவுவண்டி
1. அஜ்மேர் பாந்திரா முனையம் விரைவுவண்டி
1. அஜ்மேர் தாதர் விரைவுவண்டி
1. அஜ்மேர் ஜம்மு தாவி பூஜா அதிவிரைவுவண்டி
1. அஜ்மேர் சியால்தஹ் அதிவிரைவுவண்டி
1. அஜ்மேர் போப்பால் விரைவுவண்டி
1. அஜ்மேர் ரத்லம் விரைவுவண்டி
1. அஜ்மேர் அமிர்தசரஸ் விரைவுவண்டி
1. அஜ்மேர் மைசூர் விரைவுவண்டி
1. அஜ்மேர் யஷ்வந்தபூர் விரைவுவண்டி
1. அஜ்மேர் துர்க் விரைவுவண்டி
1. அஜ்மேர் கிஷன்கஞ்சு விரைவுவண்டி
1. அஜ்மேர் ஐதராபாத் விரைவுவண்டி
1. அஜ்மேர் கல்காத்தா விரைவுவண்டி
1. அஜ்மேர் சாந்திராகாச்சி விரைவுவண்டி
1. அஜ்மேர் நாக்பூர் விரைவுவண்டி
1. அஜ்மேர் உதய்ப்பூர் விரைவுவண்டி
# புதிர்வெட்டுக் கட்டம்

**டான்கிராம்** (*Tangram*) என்பது கணிதத்துடன் தொடர்புடைய ஏழு வேவேறு வடிவத் துண்டுகளைக் கொண்ட ஒரு புதிர் பலகை ஆகும். இது தற்போது புதிர் பலகை எளிய வடிவில் ஐந்து துண்டுகளையும் கொண்டுள்ளது. இது பொழுதுபோக்கிற்காக மட்டுமல்லாமல் சிந்தனையை தூண்டக் கூடிய விளையாட்டாகவும் விளங்குகிறது. இந்தப் பலகையில் உள்ள ஏழு அல்லது ஐந்து வடிவங்களை வெவ்வேறு முறையில் பொருத்தி பல்வேறு உருவங்களை உருவாக்க முடியும்.
# புதிர்வெட்டுக் கட்டம்

## வரலாறு

### மேற்கத்திய நாடுகளுக்கு பரவுதல்

இந்த விளையாட்டு சீனர்களால் கண்டுபிடிக்கப்பட்டது. இது சாங் வம்ச ஆட்சியின்போது தான் சீனாவில் கண்டுபிடிக்கப்பட்டது. பின்னர் 19 ஆம் நூற்றாண்டின் தொடக்கத்தில் இவ்விளையாட்டு சீனாவிலிருந்து கடல் வணிகம் மூலம் கப்பல் வழியே ஐரோப்பாவிற்கு பரவியது. அதன்பின்னர் முதலாம் உலகப்போர் நிகழ்ந்த காலகட்டத்தில் இந்த விளையாட்டு ஐரோப்பாவின் மிகச் சிறந்த புதிர் விளையாட்டாக மாறியது.
# புதிர்வெட்டுக் கட்டம்

## வரலாறு

### ஜெர்மன் மற்றும் அமெரிக்க ஐக்கிய நாடுகளுக்கு பரவுதல்

நீண்ட காலமாக சீனாவில் விளையாடப்பட்டு வந்த விளையாட்டான டான்கிராமை அமெரிக்க ஐக்கிய நாடுகளுக்கு அறிமுகப் படுத்தியவர் கப்பல் மாலிமியும் கடல் வணிகருமான எம்.டொனால்ட்சன் என்பவர் தான். டான்கிராம் பற்றிய புத்தகத்தையும் இவர் வெளியிட்டார்.  
1891-ஆம் ஆண்டு காலகட்டத்தில் ஃப்ரெடெரிக் அடால்ஃப் ரிக்டர் என்பவர் ஜெர்மன் நாட்டில் முதன் முறையாக டான்கிராமை அறிமுகப் படுத்தினார்.
# புதிர்வெட்டுக் கட்டம்

## சொற்பிறப்பு

டான்கிராம் என்ற வார்தையின் வேர்ச்சொல் என்னவென்று தெளிவாக தெரியவில்லை. Gram என்றால் கிரேக்கத்தில் கடிதம் என்று பொருள்படும்படியாக உள்ளது. ஆனால் tan என்பதற்கு நீட்டிக்க அல்லது தொடர என்றும் பல்வேறு பொருள் படும் என்று அனுமானிக்கப்படுகிறது.
# புதிர்வெட்டுக் கட்டம்

## விதிமுறைகள்

ஏழு துண்டுகள் இருந்தால் ஏழையும் பயன்படுத்த வேண்டும். ஐந்து துண்டுகள் இருந்தால் ஐந்தையும் பயன்படுத்த வேண்டும். ஒவ்வொரு துண்டுகளின் பக்கங்களும் அடுத்த துண்டின் பக்கத்தை தொட்டுக் கொண்டிருக்க வேண்டும். ஆனால் ஒன்றின் மேல் ஒன்று இருக்கக் கூடாது.  
The two monks paradox&nbsp;– two similar shapes but one missing a foot.
# தேசிய கல்வி தினம் (இந்தியா)

**தேசிய கல்வி நாள்** (*National Education Day*) இந்தியாவில் ஒவ்வொரு ஆண்டும் நவம்பர் மாதம் 11 ஆம் நாள் கொண்டாடப்படுகிறது. சுதந்திர இந்தியாவின் முதல் கல்வி அமைச்சராக விளங்கிய மௌலானா அபுல் கலாம் ஆசாத்தின் பிறந்தநாளை நினைவுகூரும் விதமாக இத்தினம் கொண்டாடப்படுகிறது. 15 ஆகத்து 1947 முதல் 2 பிப்ரவரி 1958 வரை இவர் கல்வி அமைச்சாராகப் பணியாற்றினார்.  
2008 ஆம் ஆண்டு செப்டம்பர் 11 ஆம் நாள் இந்திய நடுவண் அரசின் மனித வள மேம்பாட்டுத் துறை (தற்போதைய கல்வித்துறை) மௌலானா அபுல் கலாம் ஆசாத் அவர்களின் பிறந்த தினத்தை தேசிய கல்வி நாளாக அறிவித்தது. இந்த நாளில் அனைத்துக் கல்வி நிறுவனங்களும் கருத்தரங்கள், கட்டுரைப் போட்டிகள், கல்வி சார் நிகழ்ச்சிகள், பேச்சுப்போட்டிகள், கல்வி சார் பணிமனைகள், பேரணிகள் நிகழ்த்தி இந்நாளினைக் கொண்டாடலாம். இதன் மூலம் எழுத்தறிவின் முக்கியத்துவத்தை மற்றோருக்கு உணர்த்தலாம். இந்த நாளாளது சுயசார்பு கொண்ட இந்தியாவிற்கான இந்தியக் கல்வி முறைக்கு அடித்தளமிட்ட ஆசாத்தின் பங்களிப்புகளை நினைவுகூருவதற்கும் உகந்த தருணமாகப் பார்க்கப்படுகிறது.
# அரநாடான் மொழி

**அரநாடான்மொழி** ஒரு திராவிட மொழியாகும்.
இந்தியாவின் கேரளா, கர்நாடகம், தமிழ்நாடு ஆகிய மாநிலங்களில் இம்மொழி பேசப்படுகிறது. இவர்களிற் பெரும்பாலானோர் கேரள மாநிலத்தின் மலப்புறம், கோழிக்கோடு, பாலக்காடு ஆகிய மாவட்டங்களில் வாழ்கின்றனர். 2001 ஆம் ஆண்டின் கணக்கெடுப்பின்படி 200 பேர் மட்டுமே இம்மொழியைப் பேசுகின்றனர்.இது மலையாளத்தையும், தமிழையும் ஒத்திருக்கும். கன்னட மொழி உறுப்புகளைக் கொண்டிருக்கும். இம்மொழி மலையாளத்துடன் 63%-69% சொல் ஒற்றுமையும், தமிழ் மொழியுடன் 53%-55% வரையான சொல் ஒற்றுமையையும் கொண்டுள்ளது. இம்மொழிக்கு எழுத்துக் கிடையாது.  
இம்மொழி அழியும் நிலையில் உள்ள ஒரு மொழியாகும். இம்மொழி பேசுவோர் மிகக் குறைவு என்பதாலும், இவர்களுக்கெனத் தனிக் குடியிருப்புக்கள் இல்லாமல், பிற மொழி பேசுவோருக்கு மத்தியில் வாழ்வதாலும் தாக்குப் பிடிப்பதற்கான இதன் பலம் மிகவும் குறைவு. இம்மொழி பேசுவோரிடையே கல்வியறிவு குறைவாக இருப்பது இம்மொழி ஓரளவு உறுதியாக இருக்க உதவுகிறது.
# மலரயன் மொழி

**மலரையன்** என்பது ஒரு அழிந்த திராவிட மொழியாகும்.இது கேரளா மற்றும் தமிழகத்தில் பேசப்பட்டது. இம்மொழி மலையாள கிளைக்குடும்பத்தின் கீழ் வருகிறது. மலைராயர் மக்கள் இம்மொழியை பேசி வந்தனர். பிற்காலத்தில் இம்மக்கள் மலையாளம் பேசியதாலும் இம்மக்களில் கிறித்துவத்துக்கு மாறியவர்கள் ஆங்கிலம் பேசியதாலும் இம்மொழி மெல்ல வழக்கிழந்து அழிந்துவிட்டது.
# முள்ளுக் குறும்பா மொழி

**முள்ளு குறும்பா**ஒரு தெற்கு திராவிட மொழி (தமிழ்-கன்னடம் துணைக்குழுவை அடிப்படையாகக் கொண்டது) ஆகும்.
# முள்ளுக் குறும்பா மொழி

## பரவல்

25,000 முள்ளு குறும்பா தாய்மொழியாக கொண்ட மக்கள்கேரளாவின் வயநாடு மாவட்டத்திலும் சுல்தான் பத்தேரி எனும் இடத்திலும் உள்ளனர்.எஞ்சியுள்ள 1,000 பேர் தமிழ்நாட்டில்நீலகிரி மாவட்டத்தில் உள்ளனர்.
# யூத-மலையாளம்

**யூத-மலையாளம்** கொச்சி யூதர்களின் (மலபார் யூதர்கள்) பாரம்பரிய மொழி ஆகும். இந்த மொழியை இஸ்ரேலில் சில டசன் மக்கள் இன்று பேசப்படுகின்றனமற்றும் இந்தியாவில் 25 க்கும் குறைவானமக்கள் இன்று பேசப்படுகின்றன.  
யூத-மலையாளம் மட்டுமே அறிந்த திராவிட யூத மொழி ஆகும்.  
பல யூத மொழிகளைப் போலன்றி, யூத-மலையாளம் எபிரேய எழுத்துக்கள் பயன்படுத்தி எழுதப்பட்டது அல்ல.ஆனால் இதுபெரும்பாலான யூத மொழிகளை போல, எபிரேய கடன் சொற்களைக் கொண்டுள்ளது.
# எரவல்லன் மொழி

**எரவல்லன் மொழி** (*Eravallan language*)என்பது தமிழ் மொழிக்குத்தொடர்புடைய ஒரு பழங்குடி திராவிட மொழியாகும்.
# எரவல்லன் மொழி

## பரவல்

எரவல்லன் மொழியைத் தாய்மொழியாக கொண்ட மக்கள் 5,000 பேர் கேரளா மற்றும் தமிழ்நாட்டில் உள்ளனர். இவர்கள் பழங்குடி மக்கள் ஆவார்கள்.
# எரவல்லன் மொழி

## இவற்றையும் காண்க

- எரவல்லன்
# ஷோலக மொழி

**ஷோளகமொழி** தமிழ் மற்றும்கன்னட மொழிகளுடன் தொடர்புடைய ஒரு திராவிட மொழிஆகும். இதைஷோளக மக்கள் பேசுகிறார்கள். இம்மொழியைத் தாய்மொழியாகக் கொண்டோரின் எண்ணிக்கை 24,000 ஆகும்.
# ஷோலக மொழி

## மற்ற பெயர்கள்

இம்மொழிகாடு ஷோளிகர், ஷோளிக, ஷோளிகர், சோளக, சோளிக, சோளிகர், சோளநாயக்கன்ஸ், சோளநாயிகா எனவும் அழைக்கப்படுகிறது.
# ஷோலக மொழி

## வகைப்படுத்தல்

தெற்கு, தென்மைய, மைய, வடக்கு மற்றும் வகைப்படாதது என்றுஐந்து வகைகளாகப் பிரிக்கப்பட்ட திராவிட மொழிகளில் ஷோளக மொழி ஒரு தென்திராவிட மொழி என வகைப்படுத்தப்பட்டுள்ளது.
# ஷோலக மொழி

## சொற்கள்

| புலி | dodinayi |  |
| --- | --- | --- |
| யானை | coquedana |  |
| தந்தயானை | coquedonga |  |
| வளர்ந்து வரும்தந்த பெண் யானை | coreyani |  |
| மான் | jinke |  |
| சாம்பார் மான் | kadave |  |
| மோஸ் மான் | koore |  |
| முண்ட்ஜக் மான் / குரைக்கும் மான் | tadu-koori |  |
| கற்பாறைகள் மற்றும் மிகவும் அரிதாக மழை பகுதி | udugaru |  |
| ஒரு பசுமைமாறா காடு | kanu-kadu | } |
# அக்மீமனை பிரதேச செயலாளர் பிரிவு

**அக்மீமனை பிரதேச செயலாளர் பிரிவு** (*Akmeemana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 63 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 78051 ஆகக் காணப்பட்டது.
# அம்பலாங்கொடை பிரதேச செயலாளர் பிரிவு

**அம்பலாங்கொடை பிரதேச செயலாளர் பிரிவு** (*Ambalangoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 56783 ஆகக் காணப்பட்டது.
# பத்தேகமை பிரதேச செயலாளர் பிரிவு

**பத்தேகமை பிரதேச செயலாளர் பிரிவு** (*Baddegama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 70 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 74732 ஆகக் காணப்பட்டது.
# பலப்பிட்டி பிரதேச செயலாளர் பிரிவு

**பலப்பிட்டி பிரதேச செயலாளர் பிரிவு** (*Balapitiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 51 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 67207 ஆகக் காணப்பட்டது.
# பெந்தோட்டை பிரதேச செயலாளர் பிரிவு

**பெந்தோட்டை பிரதேச செயலாளர் பிரிவு** (*Benthota Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 51 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 49733 ஆகக் காணப்பட்டது.
# போப்பே போத்தலை பிரதேச செயலாளர் பிரிவு

**போப்பே போத்தலை பிரதேச செயலாளர் பிரிவு** (*Bope-Poddala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 50050 ஆகக் காணப்பட்டது.
# எல்பிட்டி பிரதேச செயலாளர் பிரிவு

**எல்பிட்டி பிரதேச செயலாளர் பிரிவு** (*Elpitiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 51 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 64418 ஆகக் காணப்பட்டது.
# காலி பிரதேச செயலாளர் பிரிவு

**காலி பிரதேச செயலாளர் பிரிவு** (*Galle Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 50 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 101159 ஆகக் காணப்பட்டது.
# கோனபீனுவலை பிரதேச செயலாளர் பிரிவு

**கோனபீனுவலை பிரதேச செயலாளர் பிரிவு** (*Gonapinuwala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 19 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 21686 ஆகக் காணப்பட்டது.
# கபராதுவை பிரதேச செயலாளர் பிரிவு

**கபராதுவை பிரதேச செயலாளர் பிரிவு** (*Habaraduwa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 59 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 62095 ஆகக் காணப்பட்டது.
# ஹிக்கடுவை பிரதேச செயலாளர் பிரிவு

**இக்கடுவை பிரதேச செயலாளர் பிரிவு** (*Hikkaduwa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 97 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 101382 ஆகக் காணப்பட்டது.
# இமதுவை பிரதேச செயலாளர் பிரிவு

**இமதுவை பிரதேச செயலாளர் பிரிவு** (*Imaduwa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 44703 ஆகக் காணப்பட்டது.
# கரந்தெனிய பிரதேச செயலாளர் பிரிவு

**கரந்தெனிய பிரதேச செயலாளர் பிரிவு** (*Karandeniya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 62278 ஆகக் காணப்பட்டது.
# நாகொடை பிரதேச செயலாளர் பிரிவு

**நாகொடை பிரதேச செயலாளர் பிரிவு** (*Nagoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 53 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 53467 ஆகக் காணப்பட்டது.
# நெலுவை பிரதேச செயலாளர் பிரிவு

**நெலுவை பிரதேச செயலாளர் பிரிவு** (*Neluwa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 34 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 28541 ஆகக் காணப்பட்டது.
# நியாகமை பிரதேச செயலாளர் பிரிவு

**நியாகமை பிரதேச செயலாளர் பிரிவு** (*Niyagama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 34 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 35238 ஆகக் காணப்பட்டது.
# தவலமை பிரதேச செயலாளர் பிரிவு

**தவலமை பிரதேச செயலாளர் பிரிவு** (*Thawalama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 32442 ஆகக் காணப்பட்டது.
# வெலிவிட்டிய திவித்துரை பிரதேச செயலாளர் பிரிவு

**வெலிவிட்டிய திவிதுரை பிரதேச செயலாளர் பிரிவு** (*Welivitiya-Divithura Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 29123 ஆகக் காணப்பட்டது.
# யக்கலமுல்லை பிரதேச செயலாளர் பிரிவு

**யக்கலமுல்லை பிரதேச செயலாளர் பிரிவு** (*Yakkalamulla Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 45683 ஆகக் காணப்பட்டது.
# அம்பலாந்தோட்டை பிரதேச செயலாளர் பிரிவு

**அம்பலாந்தோட்டை பிரதேச செயலாளர் பிரிவு** (*Ambalantota Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 55 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 72664 ஆகக் காணப்பட்டது.
# அங்குணகொளபெலசை பிரதேச செயலாளர் பிரிவு

**அங்குனகொலபெலஸ்சை பிரதேச செயலாளர் பிரிவு** (*Angunakolapelessa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 51 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 48010 ஆகக் காணப்பட்டது.
# பெலியத்தை பிரதேச செயலாளர் பிரிவு

**பெலியத்தை பிரதேச செயலாளர் பிரிவு** (*Beliatta Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 71 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 55743 ஆகக் காணப்பட்டது.
# அம்பாந்தோட்டை பிரதேச செயலாளர் பிரிவு

**அம்பாந்தோட்டை பிரதேச செயலாளர் பிரிவு** (*Hambantota Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 30 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 57053 ஆகக் காணப்பட்டது.
# கட்டுவனை பிரதேச செயலாளர் பிரிவு

**கட்டுவனை பிரதேச செயலாளர் பிரிவு** (*Katuwana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 56 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 46548 ஆகக் காணப்பட்டது.
# லுணுகம்வெகரை பிரதேச செயலாளர் பிரிவு

**லுனுகம்வெகரை பிரதேச செயலாளர் பிரிவு** (*Lunugamvehera Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 31424 ஆகக் காணப்பட்டது.
# ஒக்கவெலை பிரதேச செயலாளர் பிரிவு

**ஒக்வெலை பிரதேச செயலாளர் பிரிவு** (*Okewela Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 27 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 18919 ஆகக் காணப்பட்டது.
# சூரியவெவை பிரதேச செயலாளர் பிரிவு

**சூரியவெவை பிரதேச செயலாளர் பிரிவு** (*Sooriyawewa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 21 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 43002 ஆகக் காணப்பட்டது.
# தங்காலை பிரதேச செயலாளர் பிரிவு

**தங்காலை பிரதேச செயலாளர் பிரிவு** (*Tangalle Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 72 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 71920 ஆகக் காணப்பட்டது.
# திசமகாராமை பிரதேச செயலாளர் பிரிவு

**திசமகாராமை பிரதேச செயலாளர் பிரிவு** (*Thissamaharama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 67805 ஆகக் காணப்பட்டது.
# வலஸ்முல்லை பிரதேச செயலாளர் பிரிவு

**வலஸ்முல்லை பிரதேச செயலாளர் பிரிவு** (*Walasmulla Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 53 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 42099 ஆகக் காணப்பட்டது.
# வீரகெட்டிய பிரதேச செயலாளர் பிரிவு

**வீரகெட்டிய பிரதேச செயலாளர் பிரிவு** (*Weeraketiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 60 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 41430 ஆகக் காணப்பட்டது.
# தமிழ் மரபுரிமைத் திங்கள்

கனடிய நாடாளுமன்றத்தில் அனைத்து உறுப்பினர்களின் ஆதரவோடும் தை மாதம் **தமிழ் மரபுரிமைத் திங்கள்** ஆக அங்கீகரிக்கப்பட்டுள்ளது.  
இந்த மாதத்தில், தமிழ் மொழியையும், பண்பாட்டையும், கலைகளையும் கொண்டாடும் வண்ணம், வளர்க்கும் வண்ணம், பகிரும் வண்ணம் பல்வேறு நிகழ்வுகள் ஒழுங்கு செய்யப்படும். தமிழர் தமது நல்லணெண்ணத்தை, நல்லிணக்கத்தை வெளிப்படுத்தும் இரத்தக் கொடை, தன்னார்வலர் தொண்டு போன்ற செயற்பாடுகளிலும் ஈடுபடுவர். கனேடிய தமிழ் பாரம்பரிய மாதத்திற்கு பாடல் மற்றும் கொடி உள்ளன. இப்பாடல் ஒவ்வொரு ஆண்டும் தமிழ் பாரம்பரிய மாதத்தில் பாடப்படுகிறது.
# தமிழ் மரபுரிமைத் திங்கள்

## நோக்கங்கள்

தமிழ் மரபுரிமைத் திங்களின் நோக்கங்களாக பின்வருவன ஒழுங்கமைப்பளாளர்களால் முன்வைக்கப்படுகிறது:  
- தமிழ் மொழியையும் இலக்கியத்தையும் கொண்டாடுதல்.
- உலகத் தமிழர்களின் பண்பாடு, கலைகள், மரபுகளைக் கொண்டாடுதல்.
- தமிழர் அல்லாதவர்களோடு தமிழ் மொழி, பண்பாடு, வரலாறு பற்றிப் பகிர்ந்து கொள்ளல்.
- பல்துறைகளில் தமிழர்களின் சாதனைகளை அடையாளப்படுத்தல்.
- தமிழர்களின் நலத்தையும் வளர்ச்சியையும் ஊக்குவித்தல்.
# தமிழ் மரபுரிமைத் திங்கள்

## வரலாறு

தமிழர்கள் செறிந்து வாழும் நகரங்கள் ரொறன்ரோ, மார்க்கம், ஏசக்சு, பிரம்ரன், ஒசாவா, விற்பி, யோர்க் ஆகியவற்றின் மாநகர அவைகள் முதலில் தமிழ் மரபுரிமைத் திங்களை அங்கீகரித்தன.  
அடுத்து, ஒன்டாரியோ மாகாணத்தில் அறிவித்து தமிழ் பாரம்பரிய மாத சட்டத்தை (Tamil Heritage Month Act) நாடாளுமன்றத்தால் இயற்றியது.
# எலன் ஜோ காக்சு

**எலன் ஜோன்** "**ஜோ**" **காக்ஸ்** (*Helen Joanne *Jo* Cox* திருமணத்திற்கு முன்பு: **லெட்பீட்டர்**; 22 சூன் 1974 – 16 சூன் 2016) ஐக்கிய இராச்சியத்தின் தொழிற்கட்சியைச் சேர்ந்த பெண் அரசியல்வாதியும் நாடாளுமன்ற உறுப்பினரும் ஆவார். இவர் பேட்லி & இசுபென் நாடாளுமன்றத் தொகுதியிலிருந்து 2015 பொதுத் தேர்தலில் நாடாளுமன்ற உறுப்பினராக (MP) தேர்ந்தெடுக்கப்பட்டார்.  
மேற்கு யார்க்சையரின் பேட்லியில் பிறந்த காக்சு கேம்பிரிச்சுப் பல்கலைக்கழகத்தில் 1995இல் பட்டம் பெற்றார். அரசியல் உதவியாளராகவும் பின்னர் பன்னாட்டு மனிதநேய அறக்கட்டளை ஆக்சுபாமில் கொள்கை தலைவராகவும் பணியாற்றினார். 2015இல் பேட்லி & இசுபென் தொகுதியின் தொழிற்கட்சியின் நாடாளுமன்ற உறுப்பினர் மைக் வுட் போட்டியிட விருப்பமில்லாததால் இவர் நிறுத்தப்பட்டார். இந்தத் தொகுதியை தக்கவைத்துக்கொள்வதில் தொழிற்கட்சிக்கு வெற்றித் தேடித் தந்த காக்சு சிரிய உள்நாட்டுப் போர் தொடர்பான இயக்கங்களில் பங்கெடுத்தார்; சிரியாவிற்கான நாடாளுமன்ற அனைத்துக்கட்சி நண்பர்கள் குழுவை நிறுவினார்.  
சூன் 16, 2016 அன்று மேற்கு யார்க்சையரில் பிர்சுடல் என்றவிடத்தில் தனது தொகுதி மக்களின் குறைகேட்புக் கூட்டமொன்றில் பங்கேற்றிருந்தபோது சுடப்பட்டார்; பல முறை கத்தியால் குத்தப்பட்டார். மோசமான நிலையிலிருந்த அவர் ஒரு மணி நேரத்திற்குப் பின்னர் மருத்துவமனையில் உயிரிழந்தார். இந்த தாக்குதல் தொடர்பாக 52-அகவை- நபர் ஒருவர் கைது செய்யப்பட்டுள்ளார்.
# எலன் ஜோ காக்சு

## இளமையும் கல்வியும்

இங்கிலாந்தின் யார்க்சையரின் பேட்லியில் சூன் 22, 1974 அன்று பிறந்த காக்சு எக்மாண்ட்வைக்கில் வளர்ந்தார். அவரது அன்னை பள்ளியொன்றில் செயலராகப் பணியாற்றி வந்தார்; தந்தை பற்பசை, முடித்தெளிப்பு ஆலையில் பணிபுரிந்து வந்தார். எக்மாண்ட்வைக்கில் இருந்த இலக்கணப் பள்ளியில் கல்வியைத் துவங்கினார். பின்னர் கேம்பிரிட்ச்சின் பெம்புரோக் கல்லூரியில் சமூக, அரசியல் கல்வியில் 1995இல் பட்டம் பெற்றார். அவரது குடும்பத்தில் பல்கலைக்கழகம் சென்ற முதல் நபராக காக்சு இருந்தார்.  
நேரில் கண்டவர்களின் சாட்சியத்தின்படி, அவர் மீது மூன்று முறை சுடப்பட்டது; பலமுறை குத்தப்பட்டது. தாக்குதவதற்கு முன்பாக குற்றவாளி "முதலில் பிரித்தானியா" எனக் கூவியதாகக் கூறப்படுவதை காவல்துறை விசாரித்து வருகின்றது; குறைந்தது ஒரு நேரில் கண்ட சாட்சி இதனை மறுத்துள்ளார். இங்கிலாந்தின் வலதுசாரி கட்சியான *பிரித்தானியா முதலில்* இந்தக் கொலைக்கும் தங்களுக்கும் எந்த தொடர்பும் இல்லை என அறிக்கை வெளியிட்டுள்ளனர்.  
இந்தத் தாக்குதலுக்கு நான்கு மணி நேரம் கழித்து மேற்கு யார்க்சையர் காவல்துறை காக்சு லீட்சு பொது மருத்துவக் கல்லூரி மருத்துவமனையில் உயிரிழந்ததாக அறிவித்தனர். இவ்வாறு ஒரு நாடாளுமன்ற உறுப்பினர் வன்முறையால் இறப்பது கடந்த கால்நூற்றாண்டில் இதுவே முதல் முறையாகும். இதற்கு முன்னர் 1990இல் *இயான் கோ* ஐரியக் குடியரசுப் படையால் கொலை செய்யப்பட்டார். 2010இல் நாடாளுமன்ற உறுப்பினர் இசுடீபன் டிம்சு ரோஷனாரா சௌத்திரியால் குத்தப்பட்டதை அடுத்து முதல் தீவிரத் தாக்குதலும் இதுவே ஆகும்.  
காக்சின் கொலைக்கு தொடர்புடையவராக 52 அகவையிலுள்ள நபரொருவரை காவல்துறை கைது செய்துள்ளது.  
காக்சின் கணவர், பிரெண்டன், "அவரது மரணத்திற்கு காரணமான காழ்ப்புணர்ச்சிக்கு எதிராகப் போராடுவோம்" என அறிக்கை வெளியிட்டுள்ளார்.  
காக்சின் மறைவிற்கு தொழிற்கட்சியின் தலைவர் ஜெரெமி கோர்பைன் தெரிவித்த இரங்கலில் "வளரும் நாடுகளுக்கு ஆதரவும் மாந்த உரிமைகளை வலிமைப்படுத்தவும் எடுத்த நமது உறுதிமொழிகளை மெய்ப்படுத்த தமது வாழ்நாளை அர்ப்பணித்த" ஒருவராக விவரித்துள்ளார். ஐக்கிய இராச்சியத்தின் பிரதமர் டேவிட் கேமரன் "தொகுதி மக்களின் நட்சத்திரமாகவும் நாடாளுமன்றத்தின் அனைவருக்கும் நட்சத்திரமாகவும்" விளங்கியதாக இரங்கற்செய்தியில் குறிப்பிட்டுள்ளார்.
# அக்குரசை பிரதேச செயலாளர் பிரிவு

**அக்குரசை பிரதேச செயலாளர் பிரிவு** (*Akuressa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 52676 ஆக காணப்பட்டது.
# அத்துரலிய பிரதேச செயலாளர் பிரிவு

**அத்துரலிய பிரதேச செயலாளர் பிரிவு** (*Athuraliya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 32173 ஆகக் காணப்பட்டது.
# தெவிநுவரை பிரதேச செயலாளர் பிரிவு

**தெவிநுவரை பிரதேச செயலாளர் பிரிவு** (*Devinuwara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 41 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 47979 ஆகக் காணப்பட்டது.
# திக்வெல்ல பிரதேச செயலாளர் பிரிவு

**திக்வெலை பிரதேச செயலாளர் பிரிவு** (*Dickwella Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 54370 ஆகக் காணப்பட்டது.
# கக்மனை பிரதேச செயலாளர் பிரிவு

**கக்மனை பிரதேச செயலாளர் பிரிவு** (*Hakmana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 34 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 31464 ஆகக் காணப்பட்டது.
# கம்புறுபிட்டிய பிரதேச செயலாளர் பிரிவு

**கம்புறுபிட்டிய பிரதேச செயலாளர் பிரிவு** (*Kamburupitiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 40803 ஆகக் காணப்பட்டது.
# கிரிந்தை புகுல்வெல்லை பிரதேச செயலாளர் பிரிவு

**கிரிந்தை புகுவெல்லை பிரதேச செயலாளர் பிரிவு** (*Kirinda Puhulwella Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 25 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 20135 ஆகக் காணப்பட்டது.
# கொட்டப்பொலை பிரதேச செயலாளர் பிரிவு

**கொட்டப்பொலை பிரதேச செயலாளர் பிரிவு** (*Kotapola Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 37 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 63072 ஆகக் காணப்பட்டது.
# மாலிம்படை பிரதேச செயலாளர் பிரிவு

**மாலிம்படை பிரதேச செயலாளர் பிரிவு** (*Malimbada Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 34735 ஆகக் காணப்பட்டது.
# மாத்தறை பிரதேச செயலாளர் பிரிவு

**மாத்தறை பிரதேச செயலாளர் பிரிவு** (*Matara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 66 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 114970 ஆகக் காணப்பட்டது.
# முலட்டியனை பிரதேச செயலாளர் பிரிவு

**முலட்டியானை பிரதேச செயலாளர் பிரிவு** (*Mulatiyana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 49943 ஆகக் காணப்பட்டது.
# பஸ்கொடை பிரதேச செயலாளர் பிரிவு

**பஸ்கொடை பிரதேச செயலாளர் பிரிவு** (*Pasgoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 58869 ஆகக் காணப்பட்டது.
# பிட்டபத்தறை பிரதேச செயலாளர் பிரிவு

**பிட்டபத்தறை பிரதேச செயலாளர் பிரிவு** (*Pitabeddara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 50827 ஆகக் காணப்பட்டது.
# திககொடை பிரதேச செயலாளர் பிரிவு

**திக்கொடை பிரதேச செயலாளர் பிரிவு** (*Thihagoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 33202 ஆகக் காணப்பட்டது.
# வெலிகமை பிரதேச செயலாளர் பிரிவு

**வெலிகமை பிரதேச செயலாளர் பிரிவு** (*Weligama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 72511 ஆகக் காணப்பட்டது.
# வெலிபிட்டிய பிரதேச செயலாளர் பிரிவு

**வெலிபிட்டிய பிரதேச செயலாளர் பிரிவு** (*Welipitiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 51615 ஆகக் காணப்பட்டது.
# தாய்லாந்து நாட்டுப்பண்

**பிலிங் சாட்** அல்லது தாய்லாந்து நாட்டுப்பண் என்பது தாய்லாந்து நாட்டின் நாட்டுப்பண் ஆகும். இது 1939 திசம்பர் 10 அன்று ஏற்கப்பட்டது. இந்த நாட்டுப்பண்ணுக்கு இசையமைத்தவர், ஃப்ரா சென்டுரியாங் என்ற செர்மானியர். இதற்கு பாடல்வரிகளை எழுதியவர் லுவாங் சரனுபிரபான் என்பவராவார். *பிலிங் சாட்* , என்ற தாய் சொல்லுக்கு நாட்டுப்பண் என்பது பொருளாகும். பொதுவாக நாட்டுப்பண்ணை குறிப்பிட இந்தச்சொல் பயன்படுத்தப்படுகிறது. *பிலிங் சாட் தாய்* , என்றால் தாய்லாந்து நாட்டுப்பண் என்று பொருளாகும் தாய்லாந்து நாட்டுப்பண்ணை இச்சொல் கொண்டே குறிக்கின்றனர்.  
1932 ஆட்சிக் கவிழ்புக்கு சில நாட்கள் கழித்து தாய்லாந்தின் நாட்டுப்பண் இசையமைக்கப்பட்டது. போலந்தின் நாட்டுப்பண்ணின் இசையையொட்டியே இந்த நாட்டுப்பண்ணின் இசை அமைந்த்து. இது முதன்முதலில் 1932 சூலையில் ஒலிபரப்ப்பட்டது. இதன். இதன் அசல் வரிகள் குன் விச்சிட்மரா என்பவரால் எழுதப்பட்டது.  
1932 க்கு முன் சான்சோயின் பிரா பராமி என்ற பாடல் சாயாமின் நாட்டுப்பண்ணாக இருந்தது.  
1934 இல் புதிய நாட்டுப்பண், இசை ஆகியவற்றை கேட்டு அந்த நாட்டு அரசு போட்டி நடத்தியது. சங்வாங் துவா பத்யாகோசோல் என்பவர் "பிலெங் மகா நில்மிட்" என்று ஒரு பாரம்பரிய பாணியில் ஒரு மெட்டமைத்தார். ஆனால் ஃப்ரா ஜெணெடுரியாங் என்பவரின் மெல்லிசை தேர்வு செய்யப்பட்டது. காரணம், இதன் மெல்லிசை நவீனமாக இருந்தது. பிறகு ஃப்ரா ஜெணெடுவின்யா இசையையும் முதல் பரிசுபெற்ற வரிகளான குன் விச்சிட்மராவின் வரிகளும் சேர்த்து இசைவடிவம் தரப்பட்டது. இப்பாடல் 1939 வரை பயன்படுத்தப்பட்டது. இதில் இரண்டாம் பரிசு பெற்ற சான்ப காம்விலை (ฉันท์ ขำ วิไล) என்பவர் எழுதிய சில வரிகள் 1934 இல் இணைக்கப்பட்டது குறிப்பிடத்தக்கது.  
1939, இல் இந்த நாட்டின் சாயாம் என்ற பெயர் தாய்லாந்து என மாற்றப்பட்டது. இதனால் இந்தாட்டின் நாட்டுப்பண் வரிகளை மாற்றி புதியதாக எழுத போட்டி அறிவிக்கப்பட்டது. இதில் லு ஆங் சரனுப்ரஃபான் என்பவரின் வரிகள் சிறந்த்தாக பரிசுபெற்றது. பிரதமர் பிபுன்சோங்ராம் இந்த நாட்டுப்பண் நாள்தோரும் 08:00 மணி மற்றும் 18:00 மணி பொழுதுகளில் ஒலிக்கும் என்றும் அதற்கு குடிமக்கள் எழுந்து நின்று நாட்டுக்காக மரியாதை செலுத்தவேண்டும் என்று உத்தரவிட்டார். காலை மாலை என இருவேளைகளிலும் பொது இடங்களில் ( எ.கா. பள்ளிகள், பணி இடங்கள், பொது கட்டடங்கள்) ள்நாட்டுப்பண் இசைக்கப்பட்டு தேசியக் கொடி ஏற்றியும் இறக்கவும் செய்தனர். இதே போல காலை மாலை இருவேளைகளிலும் தொலைக்காட்சி, வானொலி ஆகியவற்றிலும் நாட்டுப்பண் இசைக்கப்பட்டது.
# தாய்லாந்து நாட்டுப்பண்

## வரிகள்

### தாய் வரிகள் மற்றும் மொழிபெயர்பு

| ประเทศไทยรวมเลือดเนื้อชาติเชื้อไทย | ரேத தாயி ருவாம் லூதநுவே ச்சாதச்வே த்தாய், | ‘தாய்' மக்கள் அனைவரையும் தாய்லாந்து, நெஞ்சோடு அணைத்துக்கொள்கிறது |  |
| --- | --- | --- | --- |
| เป็นประชารัฐ ไผทของไทยทุกส่วน | பென்ப்ர ச்சாராத் ஃபதங்கோங் த்தாய்துக் சூவான், | தாய்லாந்தின் ஒவ்வொரு அங்குல மண்ணும் ‘தாய்' மக்களுக்கே |  |
| อยู่ดำรงคงไว้ได้ทั้งมวล | யூதம் ராங் கோங் வய்தய் தாங் முவான், | நெடுங்காலமாக அது தன் இறைமையை தக்க வைத்துக்கொண்டுள்ளது |  |
| ด้วยไทยล้วนหมาย รักสามัคคี | துவய் த்தாய் லுவான் மாய் ரக்ச மன்கி, | ஏனெனில் தாய்லாந்தினர் எப்பொழுதும் ஒன்றுபட்டே இருக்கின்றனர் |  |
| ไทยนี้รักสงบ แต่ถึงรบไม่ขลาด | த்தாய்நி ரக்சங்கோப் தேதுஅங் ராப்மய் காத், | ‘தாய்' மக்கள், அமைதியை நேசிக்கிறவர்கள்; ஆனாலும் போருக்கு அஞ்சுபவர்கள் அல்லர்; |  |
| เอกราชจะไม่ให้ใครข่มขี่ | ஏக்கராத் ச்சாம் அஹய் க்ராய் க்கோமகி, | சர்வாதிகாரத்தை அவர்கள் சகித்துக் கொள்ளவே மாட்டார்கள் |  |
| สละเลือดทุกหยาดเป็นชาติพลี | சலா லுவேத் துக் யாத்பன் ச்சாத் ஃபலி, | தாய்லாந்தினர், குருதி சிந்தவும் சித்தமாய் இருக்கிறார்கள் - |  |
| เถลิงประเทศชาติไทยทวี มีชัย ชโย | தலாங்ப்ர தேத்ச்சட் த்தாய்த்த வீமி ச்சாய், ச்சயோ! | ‘தாய்' தேசத்தின் பாதுகாப்பு, சுதந்திரம், வளர்ச்சிக்காக. | } |